[{"text_idx": "#000000", "text": "Eesti naiste ja\u0308a\u0308hokikoondise ma\u0308ngud 26.-27.2."}, {"text_idx": "#000001", "text": "Home2019november19Riigikogu arutelu keskmes olid maksuku\u0308simused"}, {"text_idx": "#000002", "text": "Riigikogu arutelu keskmes olid maksuku\u0308simused"}, {"text_idx": "#000004", "text": "Riigikogus toimus ta\u0308nasel istungil Eesti Keskerakonna fraktsiooni algatatud olulise ta\u0308htsusega riikliku ku\u0308simuse \u201eMaksusu\u0308steem \u2013 kuidas edasi?\u201d arutelu."}, {"text_idx": "#000005", "text": "Keskerakonna fraktsiooni esimees Kersti Sarapuu ma\u0308rkis oma ettekandes, et Eesti maksukoormus on u\u0308ks Euroopa Liidu madalamaid \u2013 2018. aastal oli maksukoormus Eestis 33 protsenti, seejuures Euroopa Liidu keskmine oli 40 protsenti SKP-st. Eestist va\u0308iksem on maksukoormus La\u0308tis, Leedus, Bulgaarias ja Rumeenias. Sarapuu lisas, et ja\u0308rgmisel kahel aastal pu\u0308sib Eesti maksukoormus 33,2 protsendi juures ja langeb aastaks 2022 32,7 protsendile."}, {"text_idx": "#000006", "text": "Sarapuu so\u0303nul na\u0308itas 2020. aasta riigieelarve teine lugemine, et meil on palju sektoreid, mis vajaksid ta\u0308iendavalt vahendeid. \u201eKui me ra\u0308a\u0308gime opositsiooni muudatusettepanekutest, siis me ei ole vastu nende sisule, kui neil oleks konkreetne katteallikas, aga ta\u0308nases seisus ei ole neid,\u201d u\u0308tles Sarapuu."}, {"text_idx": "#000008", "text": "Rahandusministeeriumi maksu- ja tollipoliitika asekantsler Dmitri Jegorov ko\u0303neles digimajanduse maksustamisest. Ta kirjeldas probleemina rahvusvaheliseid po\u0303himo\u0303tteid, kuidas maksustada kasumeid. \u201eNeed on pa\u0308rit 19. sajandi keskpaigast Saksamaalt ja ametlikud reeglid ise on pa\u0308rit 20. sajandi alguse Rahvaste Liiga otsusest, aga ko\u0303igile on arusaadav, et need po\u0303hilised kriteeriumid, ei ole digimajanduse jaoks absoluutselt olulised. Ei ole fu\u0308u\u0308silised piirid ega fu\u0308u\u0308silised varad olulised siis, kui a\u0308ri tehakse internetis,\u201d ra\u0308a\u0308kis Jegorov. \u201eProbleem on selles, et ko\u0303ikide riikide majandustes osalevad aktiivselt ettevo\u0303tted, kes kehtivate maksustamise reeglite ja\u0308rgi seal riigis u\u0308ldse ei eksisteeri ja loomulikult sellise juhul nad kasumimaksu maksma ei peagi.\u201d"}, {"text_idx": "#000010", "text": "Oma ettekande lo\u0303pus juhtis Jegorov ta\u0308helepanu, et to\u0308o\u0308jo\u0303uturg on muutumas, kuid valdavas osas Euroopas eristatakse maksustamisel aktiivset ja passiivset tulu. Jegorovi so\u0303nul ei pruugi tuluteenimise vormide selline eristamine enam olla mo\u0303istlik, sest tegelikult pensionit ja ravikindlustust vajavad tulevikus ko\u0303ik. Ta tegi ettepaneku, et sotskindlustus oleks ko\u0303igil ja sotskindlustuse eest peaksime ka ko\u0303ik maksma."}, {"text_idx": "#000012", "text": "Ettevo\u0303tja Indrek Neivelt to\u0303i oma so\u0303navo\u0303tus va\u0308lja, etEesti maksusu\u0308steem on kinni 90-ndates. Tema so\u0303nul olid siis maksude maksmise distsipliin ning maksude kogumise vo\u0303imekus teine. \u201eSamuti ei olnud rikkust, mida maksustada. Lisaks, veel 15 aastat tagasi vo\u0303i rohkem kui 15 aastat tagasi puudus kapital \u2013 siis, kui meil tehti seesama ettevo\u0303tte tulumaksuvabastus,\u201d loetles Neivelt ja lisas, et: \u201eTa\u0308nane olukord on hoopis teine, meil on va\u0308ga ha\u0308sti korralikult to\u0308o\u0308tav maksuamet, meil on va\u0308ga hea distsipliin maksude maksmisel ja maailmas on juba mo\u0303nda aega kapitali u\u0308leja\u0308a\u0308k. Samal ajal ka rikkuse kontsentratsioon on maailma u\u0308ks suurematest probleemidest. Ra\u0308a\u0308kimata juba muutunud ja muutuvatest to\u0308o\u0308suhetest.\u201d"}, {"text_idx": "#000014", "text": "Neivelti so\u0303nul on maailm muutunud ja muutub aina kiiremini ja kiiremini ning muutuma peab ka maksusu\u0308steem. Samas ma\u0308rkis ta, et kui maksusid muuta, siis va\u0308hehaaval, mitte va\u0308ga palju korraga, sest ja\u0308rsud liigutused on liiga riskantsed."}, {"text_idx": "#000016", "text": "Neivelt ra\u0308a\u0308kis, et ta pooldab astmelisest tulumaksu, millel on tema so\u0303nul palju su\u0308gavam filosoofia, kui esmapilgul tundub ja suunab selgelt inimeste ka\u0308itumist. \u201eEsiteks aitab see paljudel u\u0308letundide tegijatel jo\u0303uda olulisemalt tasakaalustama elu poole ja teiseks, oleks hea, kui to\u0308o\u0308d ja\u0308tkuks ko\u0303igile. Ei ole hea, kui osa teeb 70-80 tundi na\u0308dalas ja teistel pole u\u0308ldse to\u0308o\u0308d,\u201d u\u0308tles Neivelt, kelle so\u0303nul ei pea ko\u0303rgeim tase olema 50, vaid na\u0308iteks 25-30 protsenti."}, {"text_idx": "#000023", "text": "Oksjonimaja Christie\u2019s tunnustas Kumu naisgraafikute na\u0308itust"}, {"text_idx": "#000024", "text": "Kohalikud ingerisoomlased peavad Padisel tantsu- ja laulupidu"}, {"text_idx": "#000025", "text": "Eesti litsentsiga kiir kasiinod \u2013 millised on parimad?"}, {"text_idx": "#000027", "text": "Oho.ee pakub tasuta online-TV\u2019d, kus saate vaadata meelelahutuslikku sisu, aga ka loomulikult laia valikut uudiseid, artikleid ja intervjuusid, et hoida teid maailmaga kursis."}]